CELEX: 32004R1897
Language: sl
Date: 2004-10-29 00:00:00
Title: Uredba Komisije (ES) št. 1897/2004 z dne 29. oktobra 2004 o dopolnitvi Priloge k Uredbi (ES) št. 2400/96 o vnosu nekaterih označb v „Register zaščitenih označb porekla in zaščitenih geografskih oznak“ (Cartoceto) – (ZOP)

30.10.2004   
            
            
               SL
            
            
               Uradni list Evropske unije
            
            
               L 328/65
            
         UREDBA KOMISIJE (ES) št. 1897/2004
   z dne 29. oktobra 2004
   o dopolnitvi Priloge k Uredbi (ES) št. 2400/96 o vnosu nekaterih označb v „Register zaščitenih označb porekla in zaščitenih geografskih oznak“ (Cartoceto) – (ZOP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih oznak in označb porekla za kmetijske proizvode in živila (1) ter zlasti člena 6(3) in (4),
   ob upoštevanju naslednjega:
   
               (1)
            
            
               V skladu s členom 6(2) Uredbe (EGS) št. 2081/92 je bil zahtevek Italije za vnos označbe „Cartoceto“ v register objavljen v Uradnem listu Evropske unije
                   (2).
            
         
               (2)
            
            
               Ker ni bila v smislu člena 7 Uredbe (EGS) št. 2081/92 Komisiji poslana nobena ugotovitev o možni kršitvi, je treba to označbo vpisati v „Register zaščitenih označb porekla in zaščitenih geografskih oznak“ –
            
         SPREJELA NASLEDNJO UREDBO:
   Člen 1
   Priloga Uredbe (ES) št. 2400/96 se dopolni z označbo iz Priloge k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. oktobra 2004
      
         
            Za Komisijo
         
         Franz FISCHLER
         
            Član Komisije
         
      
   
   
      (1)  UL L 208, 24.7.1992, str. 1. Uredba, kakor je bila nazadnje spremenjena z Uredbo Komisije (ES) št. 1215/2004 (UL L 232, 1.7.2004, str. 21).
   
      (2)  UL C 41, 17.2.2004, str. 2 (Cartoceto).
   PRILOGA
   PROIZVODI IZ PRILOGE I K POGODBI, NAMENJENI ZA PREHRANO LJUDI
   Maščobe (maslo, margarina, olja itd.)
   ITALIJA
   Cartoceto – (ZOP)